ویندۆز ١٠ مۆبایل
ویندۆز ١٠ مۆبایل (بە ئینگلیزی: Windows 10 Mobile) سیستەمی کارپێکەریە درووستکراوە بۆ ئامێری تەلەفۆنی زیرەک (Smartphone)، لەلایەن کۆمپانیای مایکرۆسۆفت.

ئەو سیستەمە دووبارە درووستکردنە بۆ هێڵی بەرهەمی ویندۆز فۆندا و پاش ویندۆز فۆن ٨.١ بڵاوکرا، بەڵام رێکلامی بۆی کرا کە بەشێکە لە سیستەمی ویندۆز ١٠ وەک هەنگاوێک بۆ درووستکردنی یەک سیستەمی کارپێکەر بۆ گشت ئەو ئامێرانە کە مایکرۆسۆفت ویندۆز بەکار ئەهێنی.

ویندۆز ١٠ مۆبایل هەوڵدانێکە بۆ ڕێکخستنی سیستەمی مۆبایل لەگەڵ سیستەمی کۆمپیوتەری تایبەت لە ڕێگای هاوکاتکردنی داتای بەکارهێنەر، یەک بەرنامە بەکاربێت بۆ گشت ئامێرەکان(وەک کۆمپیوتەری تایبەت و تەلەفۆنی زیرەک جووڵێنراو و ئێکس بۆکس)، و توانای بەستنەوەی ئەم ئامێرانە لەگەڵ پیشانگەرێکی دەرەکی تا توانای نێوانەڕوویەکی وەکو کۆمپیوتەری تایبەت بەکاربێنریت و توانای بەستنی مشکێک و تەختەکلیلی ئەلیکترۆنیشی هەبێت، و بە هۆی کەمبوونی بەرنامە و گەمەی ئەم سیستەمە کۆمپانیای مایکرۆسۆفت چەند کەرەستەی درووستکرد بۆ گەشەپێدەران تا چەند بەرنامەی ئای ئۆ ئێس (بە ئینگلیزی iOS) بهێنن بۆ ئەو سیستەمە بە دەستکارێیکی بچووک، ئەو ئامێرانە کە ویندۆز فۆن ٨.١ بەکار ئەهێنن شایان بوون بۆ نوێکردنەوە بۆ ویندۆز ١٠ مۆبایل پاش ڕێگەپێدان لەلایان درووستکەر وە کۆمپانیای گەیاندن. چەند تایبەتمەندی ئەگۆڕێت بەپێ گونجاوی کەلوپەلی ئامێرەکە.

سەرچاوە

مایکرۆسۆفت
مایکرۆسۆفت ویندۆز
ویندۆز فۆن
سیستمەکانی تەکنۆلۆژیا
سیستەمە بەکارخەرییەکانی مایکرۆسۆفت
سیستەمی بەکارخەری
سیستەمە بەکارخەرییەکانی مۆبایل
سیستەمی بەکارخەریی مۆبایل
سیستمە بەکارخەرییەکانی مۆبایل
تەلەفۆنە زیرەکەکان
سیستمی کارپێکردنی ARM